כללי התחרות הכלכלית (הוראות והגדרות כלליות) (הוראת שעה)

{{ח:התחלה}}
{{ח:כותרת|כללי התחרות הכלכלית (הוראות והגדרות כלליות) (הוראת שעה), התשס״ו–2006}}

{{ח:פתיח-התחלה}}
{{ח:תיבה|ק״ת תשס״ו, 786|כללי ההגבלים העסקיים (הוראות והגדרות כלליות)}}, {{ח:תיבה|828|ת״ט}}; {{ח:תיבה|תשע״א, 850|תיקון}}; {{ח:תיבה|תשע״ו, 745|תיקון}}, {{ח:תיבה|2252|תיקון מס׳ 2}}; {{ח:תיבה|תשפ״ב, 42|תיקון|https://olaw.org.il/takanot/takanot-9623.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התחרות הכלכלית#סעיף 15א|סעיף 15א}} {{ח:חיצוני|חוק התחרות הכלכלית|לחוק התחרות הכלכלית, התשמ״ח–1988}} (להלן – החוק), ובאישור הוועדה לפטורים ולמיזוגים, אני מתקינה הוראות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשפ״ב}}
{{ח:ת}} בכללי פטור סוג יחולו הגדרות אלה:
{{ח:ת|סוג=הגדרה}} ”אדם קשור“ – כל אחד מאלה:
{{ח:תתת|(1)}} מאדם השולט בצד להסכם, תאגיד הנשלט על ידי צד להסכם וכל תאגיד הנשלט בידי מי מהם;
{{ח:תתת|(2)}} בעל מונופולין בשוק המוצר של ההסכם או בשוק מוצר משיק, המחזיק ביותר מעשרים אחוזים של זכות בתאגיד שהוא צד להסכם או במי שקשור לצד להסכם כאמור בפסקה (1), וכן בעל מונופולין כאמור שהוא תאגיד, שצד להסכם או מי שקשור לצד להסכם כאמור בפסקה (1), מחזיק ביותר מעשרים אחוזים של זכות בו;
{{ח:ת|סוג=הגדרה}} ”במישרין או בעקיפין“ – לרבות בכל אחד מאלה:
{{ח:תתת|(1)}} באמצעות שלוח או נאמן;
{{ח:תתת|(2)}} יחד עם אחר בשיתוף פעולה לפי הסכם;
{{ח:תתת|(3)}} באמצעות זכויות המוקנות לפי הסכם;
{{ח:תתת|(4)}} באמצעות החזקה או רכישה בידי קרוב, חברת נאמנות או חברת רישומים;
{{ח:ת|סוג=הגדרה}} ”החזקה“ – במישרין או בעקיפין; בלי לגרוע מכלליות האמור, יראו אדם כמי שמחזיק בעצמו, במישרין, בכל החזקותיו של אדם הקשור לו;
{{ח:ת|סוג=הגדרה}} ”הממונה“ – הממונה על התחרות;
{{ח:ת|סוג=הגדרה}} ”הסדר“ – בין במפורש ובין מכללא, בין בכתב ובין בעל פה או בהתנהגות, בין אם הוא מתחייב על פי דין ובין אם לאו;
{{ח:ת|סוג=הגדרה}} ”הסכם“ – לרבות הסדר;
{{ח:ת|סוג=הגדרה}} ”זכות בתאגיד“ – כל אחת מאלה:
{{ח:תתת|(1)}} בעלות במניה, החזקה בה או זכות להורות על מכירתה;
{{ח:תתת|(2)}} זכות להצביע באסיפה הכללית של חברה או באורגן מקביל לאסיפה כללית של תאגיד אחר, או זכות להורות כיצד להצביע באסיפה כללית או באורגן כאמור;
{{ח:תתת|(3)}} זכות למנות דירקטור או מנהל כללי, ובתאגיד שאינו חברה – זכות למנות בעלי תפקידים דומים; לענין זה יראו את מי שמינה דירקטור או מנהל כללי או בעל תפקיד דומה כבעל הזכות למנותו;
{{ח:תתת|(4)}} זכות להשתתף ברווחי התאגיד;
{{ח:תתת|(5)}} זכות לחלוק ביתרת נכסי התאגיד לאחר סילוק חובותיו בעת פירוקו;
{{ח:תתת|(6)}} כל זכות שתוכנה כתוכן זכות כאמור בפסקאות (1) עד (5), אף אם תוארה שונה;
{{ח:ת|סוג=הגדרה}} ”טובין“ – לרבות שירותים ולרבות זכויות;
{{ח:ת|סוג=הגדרה}} ”טובין תחליפיים“ – הקבוצה המצומצמת של טובין שהם תחליפים ישירים ומשמעותיים בעיני הצרכן, לרבות בהיבט הגאוגרפי;
{{ח:ת|סוג=הגדרה}} ”מונופולין“ – בין שקיומו הוכרז לפי {{ח:חיצוני|חוק התחרות הכלכלית|החוק}} ובין שלא הוכרז;
{{ח:ת|סוג=הגדרה}} ”מתחרה“ – מתחרה בפועל או מתחרה בכוח, במישרין או בעקיפין; בלי לגרוע מכלליות האמור, יראו כמתחרה מי שייצר, שיווק או מכר טובין תחליפיים במועד כלשהו במהלך שתי השנים שקדמו להסכם;
{{ח:ת|סוג=הגדרה}} ”מתחרה בכוח“ – אחד מאלה:
{{ח:תתת|(1)}} מי שמסוגל לייצר טובין תחליפיים או לספקם, באופן מיידי, שלא על ידי רכישת פעילות קיימת של ייצור או שיווק;
{{ח:תתת|(2)}} מי שגילה דעתו, בביצוע הכנות לייצור או להספקה של טובין תחליפיים או בדרך אחרת, כי בכוונתו להתחיל בייצור או בהספקה כאמור במועד קרוב, או מי שסביר שיעשה כן;
{{ח:ת|סוג=הגדרה}} ”מתחרה בפועל“ – מתחרה שאינו מתחרה בכוח;
{{ח:ת|סוג=הגדרה}} ”קרוב“ – בן משפחה כהגדרתו {{ח:חיצוני|חוק ניירות ערך|בחוק ניירות ערך, התשכ״ח–1968}};
{{ח:ת|סוג=הגדרה}} ”שוק מוצר“ – קבוצת הטובין התחליפיים; נקבעה לשוק מוצר הגדרה בפסק דין של בית הדין לתחרות או בערעור עליו, או בהחלטה של הממונה או בערר עליה, תהא זו חזקה כי היא הגדרת שוק המוצר לענין כללי פטור סוג;
{{ח:ת|סוג=הגדרה}} ”שוקי מוצר משיקים“ – שוקי מוצר שהטובין המיוצרים באחד מהם משמשים תשומה בייצורם או בשיווקם של טובין מן השוק האחר, וכן שוקי מוצר שהטובין המיוצרים בהם – מטבעם או לפי תנאי מסחר מקובלים – מיוצרים, משווקים או מופצים יחד או שהם מוצרים משלימים;
{{ח:ת|סוג=הגדרה}} ”שליטה“ – היכולת לכוון, במישרין או בעקיפין, פעילותו של תאגיד; בלי לגרוע מכלליות האמור, חזקה על אדם שהוא בעל שליטה בתאגיד –
{{ח:תתת|(1)}} אם הוא מחזיק ביותר ממחצית הזכות להצביע באסיפה הכללית של חברה או באורגן מקביל לאסיפה כללית של תאגיד אחר, או מהזכות למנות דירקטורים בחברה או מהזכות למנות בעלי תפקידים דומים בתאגיד שאינו חברה;
{{ח:תתת|(2)}} אם הוא מחזיק בזכות למנות בו מנהל כללי;
{{ח:תתת|(3)}} אם הוא מחזיק ביותר משלושים אחוזים מזכות בתאגיד, ואין אדם אחר המחזיק יותר ממחצית מאותה זכות;
{{ח:תתת|(4)}} אם הוא מחזיק ביכולת למנוע קבלת החלטה עסקית מהותית בתאגיד, זולת אם יכולת זו נובעת מהסכם בדבר הלוואה שנתן תאגיד בנקאי במהלך עסקיו הרגילים, או אם היכולת למנוע קבלת החלטות ניתנה לצורך הגנת מיעוט מקובלת בתאגיד; וכן חזקה על אדם הנהנה בנאמנות שהוא בעל שליטה בנכסיה, למעט אם הוא מחזיק ביחידה בקרן נאמנות שחל עליה {{ח:חיצוני|חוק השקעות משותפות בנאמנות|חוק השקעות משותפות בנאמנות, התשנ״ד–1994}}.

{{ח:סעיף|2|תחולה על אדם קשור}}
{{ח:ת}} הגבלה או תנאי החלים מכוח כללי פטור סוג על צד להסכם יחולו גם על אדם הקשור לצד כאמור, ויראו אי־עמידה בהגבלה או בתנאי כאמור של אדם קשור או יחד עמו, כאי־עמידה בהם של הצד שאליו הוא קשור.

{{ח:סעיף|3|חישוב חלקם של צדדים}}
{{ח:ת}} בחישוב חלקם של צדדים להסכם בשוק מוצר, לענין כללי פטור סוג, יובא בחשבון גם חלקם באותו שוק מוצר של אחרים שיש להם עם מי מהצדדים הסכמים זהים או דומים להסכם נושא פטור הסוג; לענין זה, ”הסכמים דומים“ – הסכמים הכוללים כבילות דומות הנוגעות לאותו שוק מוצר, לרבות הסכמים מהסוג שלגביו הותקן פטור הסוג אף אם אין מתקיימים בהם כל תנאי אותו פטור, והסכמים שמהותם דומה.

{{ח:סעיף|4||תיקון: תשע״ו־2}}
{{ח:ת}} {{ח:הערה|(נמחק).}}

{{ח:סעיף|5|תנאי לתחולת פטור על שיתוף פעולה במכרז}}
{{ח:ת}} פטור סוג לא יחול על הסכם שענינו הגשה או אי־הגשה של הצעה במכרז או פרט כלשהו בתוכן ההצעה, למעט הסכם שענינו הגשת הצעה משותפת במכרז ודבר שיתוף הפעולה צוין בה במפורש.

{{ח:סעיף|6|אי־תחולת הפטור על הסכם הכולל כבילות אחרות}}
{{ח:ת}} זולת אם נאמר אחרת בכללי פטור סוג, רשאי אדם להסתמך על פטור סוג רק אם כל הכבילות שבהסכם, שאינן פטורות מכוח אותו פטור סוג, אושרו לפי החוק.

{{ח:סעיף|7|אי־פיצול פטורים}}
{{ח:ת}} זולת אם נאמר אחרת בכללי פטור סוג, רשאי אדם להסתמך ביחס לאותו הסכם על פטורי סוג שונים רק אם התקיימו כל התנאים של כל פטור סוג שהוא מסתמך עליו.

{{ח:סעיף|8|פרשנות תנאי שענינו נתח שוק|תיקון: תשע״א, תשפ״ב}}
{{ח:תת|(א)}} נקבע בכללי פטור סוג תנאי שענינו נתח שוק, יחול התנאי במועד כריתת ההסכם ובכל עת לאחר מכן, זולת אם נאמר אחרת בפטור הסוג.
{{ח:תת|(ב)}} על אף האמור בסעיף קטן (א) –
{{ח:תתת|(1)}} עמד נתח השוק של הצדדים בתנאי שנקבע לענין זה בכללי פטור סוג בעת כריתת ההסכם, אך חרג במהלך תקופת ההסכם בשיעור שאינו עולה על 10% מתוך נתח השוק המרבי הקבוע בתנאי, יראו את הצדדים כעומדים בתנאי האמור לתקופה של 5 שנים מעת החריגה;
{{ח:תתת|(2)}} עמד נתח השוק של הצדדים בתנאים שנקבעו לענין זה בכללי פטור סוג בעת כריתת ההסכם, אך חרג במהלך תקופת ההסכם בשיעור העולה על 10% מתוך נתח השוק המרבי הקבוע בתנאי, יראו את הצדדים כעומדים בתנאי האמור לתקופה שבין מועד החריגה לבין המועד שבו ניתנה החלטת הממונה בבקשת פטור שהגישו הצדדים או החלטת אב בית הדין לתחרות בבקשת היתר זמני שהגישו הצדדים, ובלבד שנתקיימו שניים אלה:
{{ח:תתתת|(א)}} החריגה אירעה באופן מהיר ובלתי צפוי;
{{ח:תתתת|(ב)}} הצדדים הגישו את הבקשה לקבלת פטור מאישור הסדר כובל בהתאם {{ח:חיצוני|חוק התחרות הכלכלית#סעיף 14|לסעיף 14 לחוק}} או את הבקשות לאישור בית הדין לתחרות בהתאם {{ח:חיצוני|חוק התחרות הכלכלית#סעיף 7|לסעיף 7 לחוק}} ולהיתר זמני לפי {{ח:חיצוני|חוק התחרות הכלכלית#סעיף 13|סעיף 13 לחוק}} מיד בסמוך למועד שבו החריגה נתגלתה או היתה צריכה להתגלות להם.

{{ח:סעיף|9|כתב ראיה}}
{{ח:ת}} אם לא נאמר אחרת בפטור סוג –
{{ח:תת|(1)}} נעשה הסכם בעל־פה – חזקה כי אין מתקיימים בו התנאים שנקבעו בכללי פטור סוג;
{{ח:תת|(2)}} נעשה הסכם בכתב והוארך בעל־פה – יראו אותו, לתקופה שבה הוארך, כהסכם שנעשה בכתב.

{{ח:סעיף|9א|תחולה|תיקון: תשפ״ב}}
{{ח:ת}} כללים אלה יחולו על כללי התחרות הכלכלית הקובעים פטורי סוג, אלא אם כן נקבע בהם אחרת.

{{ח:סעיף|10|תוקף|תיקון: תשס״ו, תשע״א, תשע״ו, תשע״ו־2, תשפ״ב}}
{{ח:ת}} תוקף כללים אלה עד יום ד׳ בתשרי התשפ״ז (15 בספטמבר 2026).

{{ח:חתימות|כ״ט באדר התשס״ו (29 במרס 2006)}}
* '''רונית קן'''
הממונה על הגבלים עסקיים
* נתאשר.
'''אהוד אולמרט'''
שר התעשיה המסחר והתעסוקה
{{ח:סוגר}}
{{ח:סוף}}
[[קטגוריה:בוט חוקים]]